ᱫᱷᱩᱞᱮ ᱨᱮᱞᱣᱮ ᱥᱴᱮᱥᱚᱱ

ᱫᱷᱩᱞᱮ ᱨᱮᱞᱣᱮ ᱥᱴᱮᱥᱚᱱ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱫᱷᱩᱞᱮ ᱦᱚᱱᱚᱛ ᱨᱮ ᱢᱮᱱᱟᱜᱼᱟ ᱾ ᱫᱷᱩᱞᱮ ᱥᱚᱦᱚᱨ ᱨᱮ ᱢᱤᱫ ᱨᱮᱞᱣᱮ ᱴᱟᱨᱢᱤᱱᱟᱥ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱪᱟᱞᱤᱥᱜᱟᱶ ᱨᱮ ᱢᱮᱱᱟᱜ ᱥᱩᱨ ᱨᱮᱞᱣᱮ ᱡᱚᱸᱠᱥᱚᱱ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱵᱟᱱᱟᱨ ᱥᱴᱮᱥᱚᱱ ᱛᱟᱞᱟ ᱨᱮ ᱢᱤᱫ ᱯᱟᱥᱮᱱᱡᱚᱨ ᱴᱨᱮᱱ ᱫᱤᱱ ᱨᱮ ᱯᱩᱱ ᱫᱷᱟᱣ ᱥᱮᱱᱚᱜᱼᱟ ᱾ ᱥᱟᱶᱛᱮ ᱫᱷᱩᱞᱮ ᱠᱷᱚᱱ CSMT ᱞᱟᱹᱜᱤᱫ ᱫᱤᱱᱟᱹᱢ ᱦᱤᱞᱚᱜ ᱮᱠᱥᱯᱨᱮᱥ ᱴᱨᱮᱱ ᱠᱚ ᱪᱟᱞᱟᱜᱼᱟ ᱾ ᱪᱟᱞᱤᱥᱜᱟᱶ ᱟᱨ ᱢᱚᱱᱢᱟᱰ ᱠᱷᱚᱱ ᱡᱚᱲᱟᱣ ᱟᱠᱟᱱ ᱴᱨᱮᱠ ᱛᱮ ᱫᱷᱩᱞᱮ ᱫᱚ ᱯᱩᱱᱮ ᱟᱨ ᱱᱟᱱᱫᱮᱰ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾

ᱱᱟᱜᱟᱢ
ᱪᱟᱞᱤᱥᱜᱟᱶ-ᱫᱷᱩᱞᱤᱭᱟ ᱪᱟᱸᱜᱟ ᱞᱟᱭᱤᱱ ᱪᱟᱞᱤᱥᱜᱟᱶ ᱨᱮ ᱵᱚᱢᱵᱮ-ᱵᱷᱩᱥᱟᱣᱚᱞ ᱰᱟᱦᱟᱨ ᱠᱷᱚᱱ ᱮᱛᱚᱦᱚᱵ ᱟᱠᱟᱱᱟ ᱟᱨ ᱠᱚᱧᱮ ᱥᱮᱫ ᱛᱮ ᱪᱟᱞᱟᱣ ᱠᱟᱛᱮ ᱫᱷᱩᱞᱮ ᱦᱚᱱᱚᱛ ᱨᱮ ᱥᱮᱞᱮᱫ ᱟᱠᱟᱱᱟ, ᱡᱟᱦᱟᱸ ᱨᱮ ᱱᱚᱣᱟ ᱫᱷᱩᱞᱮ ᱨᱮ ᱢᱩᱪᱟᱹᱫ ᱟᱠᱟᱱᱟ ᱾

ᱱᱚᱣᱟ ᱞᱟᱭᱤᱱ ᱫᱚ ᱑᱙᱐᱐ ᱥᱟᱞ ᱨᱮ ᱥᱮᱵᱟ ᱞᱟᱹᱜᱤᱫ ᱛᱮ ᱵᱮᱵᱚᱥᱛᱟ ᱮᱱᱟ ᱾ ᱱᱚᱣᱟ ᱫᱚ ᱢᱤᱫᱴᱟᱹᱝ ᱵᱨᱚᱰ-ᱜᱮᱡᱽ (᱕ ᱯᱷᱩᱴ ᱖ ᱤᱸᱪ) ᱞᱟᱭᱤᱱ ᱠᱟᱱᱟ ᱟᱨ ᱱᱚᱣᱟ ᱨᱮᱱᱟᱜ ᱦᱚᱱᱚᱛ ᱨᱮ ᱡᱤᱞᱤᱧ ᱑᱗ ᱢᱤᱞ ᱢᱮᱱᱟᱜᱼᱟ ᱾ ᱡᱟᱢᱫᱟ ᱟᱨ ᱨᱟᱡᱽᱢᱟᱱᱮ, ᱡᱟᱦᱟᱸ ᱫᱚ ᱪᱟᱞᱤᱥᱜᱟᱶ ᱠᱷᱚᱱ ᱙ ᱟᱨ ᱑᱕ ᱢᱟᱭᱤᱞ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱰᱟᱦᱟᱨ ᱨᱮ ᱦᱚᱱᱚᱛ ᱨᱮᱱᱟᱜ ᱵᱟᱨᱭᱟ ᱥᱴᱮᱥᱚᱱ ᱢᱮᱱᱟᱜᱼᱟ ᱾

ᱪᱟᱞᱤᱥᱜᱟᱶ ᱠᱷᱚᱱ ᱫᱷᱩᱞᱮ ᱴᱚᱴᱷᱟ ᱨᱮ ᱨᱮᱞ ᱰᱟᱦᱟᱨ ᱫᱚ ᱱᱤᱛᱚᱜ ᱤᱞᱮᱠᱴᱨᱤᱯᱷᱤᱞᱰ ᱟᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

  ᱥᱤᱧᱚᱛᱤᱭᱟᱹ ᱨᱮᱞᱣᱮ ᱢᱚᱱᱛᱨᱤ, ᱥᱚᱨᱠᱟᱨᱤ ᱣᱮᱵᱽᱥᱟᱭᱤᱴ

ᱛᱷᱚᱠ:ᱥᱤᱧᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ ᱑᱙᱐᱐ ᱨᱮ ᱡᱷᱤᱡ ᱞᱮᱱ
ᱛᱷᱚᱠ:ᱥᱤᱧᱚᱛ ᱨᱮ ᱨᱮᱞᱣᱮ ᱴᱟᱨᱢᱤᱱᱟᱥ ᱠᱚ
ᱛᱷᱚᱠ:ᱫᱷᱩᱞᱮ ᱦᱚᱱᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱵᱷᱩᱥᱟᱣᱚᱞ ᱨᱮᱞᱣᱮ ᱦᱟᱹᱴᱤᱧ